જસ્ટીસ લોઢાએ કહ્યુ કે કાયદાએ પોતાનું કામ કર્યુ છે. આ ચૂકાદો ક્રિકેટની રમતની જીત છે. તેમણે કહ્યુ કે સુપ્રિમ કોર્ટના આ આદેશને બીજા રમતગમત સંગઠનોએ કે દ્રષ્ટાંત રુપે લેવો જોઇએ. આ પહેલા સુપ્રિમ કોર્ટે કેસની સુનાવણી દરમિયાન એમિક્સ ક્યૂરીને સવાલ કર્યો હતો કે શું બીસીસીઆઇ પ્રમુખે લોઢા સમિતિની ભલામણોને લાગૂ કરવા અંગે જૂઠ બોલ્યુ છે? આનો જવાબ અનુરાગ ઠાકુરની વિરુદ્ધમાં છે. એમિક્સ ક્યૂરીએ કહ્યુ હતુ કે અનુરાગ ઠાકુરે આ મામલે જૂઠ બોલ્યુ છે. બીસીસીઆઇ પ્રમુખ અનુરાગ ઠાકુરે સુપ્રિમ કોર્ટમાં કહ્યુ હતુ કે તેમણે શશાંક મનોહર પાસે બીસીસીઆઇ ચેરમેન તરીકે સલાહ માંગી હતી. જ્યારે એમિક્સ ક્યૂરીએ પોતાન જવાબમાં કહ્યુ કે શશાંક મનોહર આ વાતનો સ્પષ્ટ ઇનકાર કરી ચૂક્યા છે.